cyanic-selkie/wikianc huggingface dataset:
พายุไต้ฝุ่นนีนา (พ.ศ. 2530)
ประวัติ
พายุไต้ฝุ่นนีนาก่อตัวจากหย่อมความกดอากาศต่ำบริเวณทิศตะวันตกของเส้นแบ่งเขตวันสากลเมื่อวันที่ 17 พฤศจิกายน วันที่ 19 พฤศจิกายน ได้เคลื่อนตัวทางทิศตะวันตกและทวีกำลังความแรงเป็นพายุดีเปรสชัน หลังจากนั้นไม่นานก็เป็นพายุโซนร้อนและพายุไต้ฝุ่นตามลำดับ วันที่21 พฤศจิกายน พายุไต้ฝุ่นนีนาได้เคลื่อนตัวไปทางทิศใต้ด้วยความเร็ว 20 ไมล์ต่อชั่วโมง และในวันเดียวกันนี้เองก็ได้ขึ้นพัดถล่มหมู่เกาะทางทิศเหนือของประเทศไมโครนีเชีย
เมื่อพายุไต้ฝุ่นนีนากำลังเข้าประเทศฟิลิปปินส์ ระดับความรุนแรงของพายุได้ขึ้นไปถึงระดับ 5 มีความเร็วลมถึง 270กิโลเมตรต่อชั่วโมง วันที่[25 พฤศจิกายน]] พายุไต้ฝุ่นนีนาเป็นซูเปอร์ไต้ฝุ่นนีนาได้ขึ้นที่ฟิลิปปินส์ที่แรกคือเขตไบโคล ทำให้เกิดฝนตกหนักและลมกรรโชกแรงพัดถล่มยับเยิน พายุมีความดันอากาศถึง 930 ปาสคาลซึ่งวัดจากเครื่องบารอมิเตอร์ ทันทีที่ขึ้นพัดผ่านหลังจากจึงเคลื่อนตัวไปทางเกาะลูซอนใต้และลงทะเลจีนใต้ไปในวันที 28 พฤศจิกายน และในอีก 2 วันถัดมาพายุได้สลายตัวไป
ความเสียหาย
พายุไต้ฝุ่นนีนาทำให้มีผู้เสียชีวิตประมาณ 692-1036 คนและมีมูลค่าความเสียหายรวม 40,000 ล้านดอลลาร์สหรัฐ (เทียบค่าดอลลาร์ช่วงค.ศ.1987) ความเสียหายส่วนใหญ่เกิดจากลมกรรโชกแรงและฝนตกหนัก พายุลูกนี้เป็นพายุที่คร่าชีวิตประชาชนไปมากที่สุดในปีนั้น
เกาะลูอิติ
เกิดน้ำท่วมฉับพลัน บนเกาะอาคาร 20% ของทั้งหมดได้รับความเสียหาย
ฟิลิปปินส์
หมู่บ้านชาวประมง 14 แห่งได้รับความเสียหายยับเยินจากสตอร์มเซิร์จ อาคารและบ้านเรือนของประชาชนพังเสียหายรวมประมาณ 35,000 หลัง มีผู้เสียชีวิตประมาณ 540-687 คน ประชาชนไม่มีทีอยู่อาศัยประมาณ 80,000-100,000 คน ประเมินความเสียหายที่ 26,000 ล้านดอลลาร์สหรัฐ (เทียบค่าดอลล่าร์ช่วงค.ศ.1987) สภากาชาด 9 ประเทศมาช่วยฟื้นฟูความเสียหายกลับมา ช่วยรักษาคนที่ได้รับบาดเจ็บ ประธานาธิบดี คอราซอน อากีโน ในขณะนั้น ประกาศว่า 4 เขตของเกาะลูซอนให้อยู่ในสถานการณ์ฉุกเฉิน
โรงพยาบาลยันฮี
โรงพยาบาลยันฮี เป็นโรงพยาบาลเอกชน ให้การรักษาพยาบาลโรคทั่วไป ทั้งในระดับปฐมภูมิ ทุติยภูมิ และตติยภูมิในบางสาขา มีศูนย์การรักษา 37 ศูนย์ ครอบคลุมตั้งแต่ศูนย์ศัลยกรรมตกแต่ง ศูนย์รักษา โรคทั่วไป ศูนย์ทันตกรรม และศูนย์แพทย์ทางเลือก มีจุดเด่นด้านการเป็นสถานพยาบาลเสริมความงาม
ประวัติ
ต่อมา พ.ศ. 2532 ได้เปิดยันฮีโพลีคลินิกแห่งที่ 2 บนพื้นที่ 1 ไร่ รองรับผู้ป่วยได้ 28 เตียง ตั้งอยู่บนถนนจรัญสนิทวงศ์ ซอยจรัญสนิทวงศ์ 90 จนเมื่อวันที่ 25 ตุลาคม พ.ศ. 2540 ได้เปิดเป็นโรงพยาบาลขนาด 400 เตียง เป็นอาคารสูง 10 ชั้น บนเนื้อที่ประมาณ 10 ไร่ มีอาคารที่ชื่อ อาคารยันฮี และเมื่อวันที่ 24 ตุลาคม พ.ศ. 2552 เปิดอาคารอีกหลังชื่อ อาคารอินเตอร์ 1 และเปิด อาคารอินเตอร์ 2 เมื่อวันที่ 30 กันยายน พ.ศ. 2552
โรงพยาบาลยันฮีได้ขยายธุรกิจสร้างโรงพยาบาลยันฮี เนิร์สซิ่งโฮม เปิดให้บริการเมื่อ พ.ศ. 2560
ปองสิบ
ประวัติ
ปองสิบเป็นชาวเมืองลำกุ๋น (南郡 หนานจฺวิ้น) ซึ่งปัจจุบันอยู่บริเวณเมืองจิงโจฺว มณฑลหูเป่ย์ รับราชการเป็นขุนพลของเล่าปี่ จักรพรรดิผู้ก่อตั้งรัฐจ๊กก๊กในยุคสามก๊ก
ในปี ค.ศ. 221 เล่าปี่โจมตีซุนกวน (ภายหลังคือจักรพรรดิผู้ก่อตั้งรัฐง่อก๊ก) ผู้เป็นอดีตพันธมิตร หลังซุนกวนทำลายความเป็นพันธมิตรและยึดครองอาณาเขตของเล่าปี่ในมณฑลเกงจิ๋ว รวมถึงจับกวนอูขุนพลของเล่าปี่มาประหารชีวิต ปองสิบเข้าร่วมในการศึกนี้ที่นำไปสู่ยุทธการที่อิเหลงในปี ค.ศ. 221-222 ในช่วงต้นของการศึก ปองสิบและงอปั้นเอาชนะลิอี้ (李異 หลี่ อี้) และหลิว เออ (劉阿) นายทหารของซุนกวนในพื้นที่ใกล้ช่องเขาอู (巫峽 อูเซี่ย) และรุดหน้าไปยังอำเภอจีกุ๋ย (秭歸 จื่อกุย) ปองสิบได้รับการแต่งตั้งเป็นแม่ทัพใหญ่ (大督 ต้าตู) ของทัพจ๊กก๊ก
คำวิจารณ์
ในจี้ฮั่นฝู่เฉินจ้าน (季漢輔臣贊) งานเขียนของหยาง ซี่ ขุนนางของจ๊กก๊ก กล่าวถึงจุดจบของปองสิบว่าเป็นเพราะความมั่นใจมากเกินไปและประเมินข้าศึกต่ำเกินไป
พ.ศ. 794
พุทธศักราช 794 ใกล้เคียงกับ
Lymaenon
Lymaenon เป็นสกุลของต่อที่อยู่ในวงศ์ Mymaridae.
สกุลมีการกระจายทั่วโลก
สปีชีส์ในสกุล ได้แก่:
คิส (เพลงไม คุรากิ)
คิส (Kiss)​ เป็นซิงเกิลลำดับที่ 16 ของ ไม คุรากิ ออกจำหน่ายวันที่ 30 เมษายน พ.ศ. 2546 มีรหัสซีดีคือ GZCA-7016
ข้อมูลเพลง
คิสเป็นซิงเกิลลำดับที่ 16 ของ ไม คุรากิ ออกจำหน่ายวันที่ 30 เมษายน พ.ศ. 2546 ซิงเกิลนี้นำไปประกอบโฆษณาSEA BREEZEโดยโฆษณาเกี่ยวกับแชมพู
ลำดับเพลง
เนื้อร้อง:ไม คุรากิ ทำนอง:YOKO Black. Stone เรียบเรียง:Cybersound เนื้อร้อง:ไม คุรากิ ทำนอง:โทคุนะกะ อากิระ เรียบเรียง:Cybersound
เจ้าชายอูจิ โนะ วาคิอิราสึโคะ
หลักฐานเกี่ยวกับเจ้าชายอูจิมีน้อยมากเพราะแทบไม่มีหลักฐานว่าพระองค์ประสูติเมื่อใด ได้รับการสถาปนาเป็นรัชทายาทเมื่อใด และสิ้นพระชนม์เมื่อใด
แต่หลังจากการสิ้นพระชนม์ของพระองค์แล้วพระราชบิดาคือ จักรพรรดิโอจิง ก็มิได้สถาปนาผู้ใดเป็นรัชทายาทอีกกระทั่งก่อนสวรรคตจึงได้มอบราชสมบัติให้กับพระราชโอรสพระองค์ซึ่งต่อมาขึ้นสืบราชบัลลังก์เป็น จักรพรรดินินโตกุ
พงศาวลี
<div class="NavFrame" style="text-align:center;font-size:80%> พงศาวลีตั้งแต่จักรพรรดิองค์ที่ 10 ถึงองค์ที่ 25
ดาวเคียงเดือน (ละครโทรทัศน์)
ดาวเคียงเดือน เป็นบทประพันธ์ของ รอมแพง เป็นภาคต่อของ ดาวเกี้ยวเดือน บริษัท บรอดคาซท์ ไทย เทเลวิชั่น จำกัดสร้างเป็นละครโทรทัศน์ทางสถานีวิทยุโทรทัศน์ไทยทีวีสีช่อง 3
ภาษายูฮูรี
ภาษายูฮูรี (Juhuri) หรือภาษาตัตของชาวยิว (Judæo-Tat) หรือ ภาษายูวูรี (cuhuri,, ) เป็นรูปแบบหนึ่งของภาษาตัต และเป็นภาษาพื้นเมืองในบริเวณตะวันออกของเทือกเขาคอเคซัสโดยเฉพาะอาเซอร์ไบจานและดาเกสถาน รวมทั้งในอิสราเอล ภาษานี้ใกล้เคียงกับภาษาเปอร์เซีย อยู่ในกลุ่มภาษาอิหร่านตะวันตกเฉียงใต้ ในตระกูลภาษาอินโด-ยูโรเปียน ภาษาที่ใกล้เคียงกันคือภาษาตัตของชาวมุสลิมในอาเซอร์ไบจาน คำว่ายูฮูรีและยูฮูโรแปลตรงตัวหมายถึงของยิว และชาวยิว
ภาษายูฮูรีนี้มีลักษณะของกลุ่มภาษาเซมิติกปนอยู่มาก มีเสียง "ayin" (ع/ע) ซึ่งภาษาในบริเวณนั้นไม่มีเสียงนี้ และเป็นภาษาใกล้สูญ โดยในแผนที่ชุดภาษาที่ตกอยู่ในอันตรายของโลกของยูเนสโกจัดให้ภาษานี้อยู่ในกลุ่ม "ภาษาใกล้สูญแน่นอน"
การแพร่กระจาย
ภาษานี้มีผู้พูดประมาณ 101,000 คน:
อักษร
ในต้นคริสต์ศตวรรษที่ 20 ภาษายูฮูรีเขียนด้วยอักษรฮีบรู ต่อมา ในคริสต์ทศวรรษ 1920 ได้พัฒนาอักษรละตินมาใช้ ต่อมาจึงใช้อักษรซีริลลิกแทน แต่ในปัจจุบันได้พยายามฟื้นฟูอักษรฮีบรูมาใช้ใหม่
จำนง วิบูลย์ศรี
รองศาสตราจารย์ จำนง วิบูลย์ศรี คณบดีคณะนิเทศศาสตร์ มหาวิทยาลัยสยาม ตั้งแต่ปี พ.ศ. 2544 จนถึงปี พ.ศ. 2551
การทำงาน
รศ.ดร.จำนง วิบูลย์ศรี เริ่มรับราชการเป็นอาจารย์ประจำคณะนิเทศศาสตร์ จุฬาลงกรณ์มหาวิทยาลัย เมื่อปี พ.ศ. 2517 เคยดำรงตำแหน่งหัวหน้าภาควิชาวาทวิทยา และสื่อสารการแสดง คณะนิเทศศาสตร์ จุฬาลงกรณ์มหาวิทยาลัย ได้รับวิทยะฐานะเป็น รองศาสตราจารย์ ระดับ 9 ประจำภาควิชาวาทวิทยาและสื่อสารการแสดง คณะนิเทศศาสตร์ และเป็นประธานกรรมการเฉพาะกิจพิจารณากิจกรรมรณรงค์เพื่อภาษาไทย จุฬาลงกรณ์มหาวิทยาลัย ภายหลังเกษียณ  ดำรงตำแหน่งคณบดีคณะนิเทศศาสตร์ มหาวิทยาลัยสยาม ตั้งแต่ปี พ.ศ. 2544 จนถึงปี พ.ศ. 2551
เย็นตาโฟ
เย็นตาโฟ เป็นชื่อเรียกของก๋วยเตี๋ยวชนิดหนึ่ง เหมือนก๋วยเตี๋ยวลูกชิ้นปลาทั่วไป แต่ที่มีความเป็นเอกลักษณ์ที่เหมือนกันในการทำ คือ ต้องใส่ซอสเย็นตาโฟลงไปในน้ำก๋วยเตี๋ยว ทำให้น้ำก๋วยเตี๋ยวมีสีแดง ซอสเย็นตาโฟมีสีแดง ทำมาจากเต้าหู้ยี้
จำนง วิบูลย์ศรี
ผลงานทางด้านวิชาการ
มีงานวิจัยซึ่งตีพิมพ์เผยแพร่แล้วทั้งภาษาไทยและภาษาอังกฤษ ในวารสารนิเทศศาสตร์ และวารสารอื่น ๆ ที่เกี่ยวข้องหลายโครงการ รวมทั้งโครงการวิจัยเรื่อง "อิทธิพลของภาษาต่อการคิดเชิงเหตุผลในเด็กไทย : การวิจัยเชิงทดลอง" ซึ่งได้รับรางวัลประจำปี พ.ศ. 2527 จากเงินทุนวิจัยรัชดาภิเษกสมโภช สาขาสังคมศาสตร์ จุฬาลงกรณ์มหาวิทยาลัย
เย็นตาโฟ
ที่มาของชื่อ เย็นตาโฟ มาจากภาษาจีนแคะ ตัวเต็ม 釀豆腐 ตัวย่อ 酿豆腐 อ่านว่า ย้องแท้วฟู้ yòng-theu-fú ภาษาจีนกลางอ่านว่า เนี่ยงโต้วฟุ niàng dòufu หมายถึงเต้าหู้บ่มสอดไส้หมูสับ (ลักษณะเดียวกับส่วนประกอบของก๋วยเตี๋ยวแคะ) ซึ่งเป็นอาหารเลื่องชื่อของชาวจีนแคะมาแต่โบราณ ไม่ได้แปลว่า เต้าหู้หมัก (ที่หมายถึงเต้าหู้ยี้หรือ แท้วฟู้ยู้ ในภาษาจีนแคะ) ก่อนหน้านี้มีผู้สันนิษฐานว่าชาวแต้จิ๋วรับมาแล้วออกเสียงตามแบบถนัดว่า เยี่ยงเต่าฮู และเพี้ยนมาเป็นเย็นตาโฟในปัจจุบัน แต่ถ้าพิจารณาคำอ่านภาษาจีนฮากกา หรือ คากกา ที่เขียนเป็นภาษาอังกฤษ ก็เพี้ยนเป็นเย็นตาโฟได้เช่นกัน
"ย้องแท้วฟู้" หรือเต้าหู้ยัดไส้ที่ชาวไทยรู้จักในชื่อ “เต้าหู้แคะ” ซึ่งเป็นเครื่องประกอบอย่างหนึ่งของ “ก๋วยเตี๋ยวแคะ” ในประเทศไทยด้วยนั้น เป็นวัฒนธรรมอาหารพื้นบ้านโบราณของชาวแคะที่สืบทอดมาเป็นเวลายาวนานนับพันปีจนกลายเป็นอาหารพื้นเมืองเลื่องชื่อของประเทศจีนเอง ตลอดจนประเทศมาเลเซีย สิงคโปร์ ฮ่องกง ไต้หวัน ไทย และอื่นๆ ที่มีชนเชื้อชาติแคะอาศัยอยู่ ซึ่งเป็นชนเชื้อชาติจีนที่มีพลเมืองรวมกันมากที่สุดในโลก และประเทศมาเลเซียยังได้ขึ้นบัญชี "ย้องแท้วฟู้" เป็นหนึ่งใน 100 รายการมรดกวัฒนธรรมอาหารแห่งชาติมาเลเซียด้วย
สูตรของเย็นตาโฟมีหลายสูตร ทั้งแบบธรรมดา แบบต้มยำทะเล โดยใส่เครื่องปรุงที่เป็นอาหารทะเลไปด้วย ตามการเปลี่ยนแปลงตามยุคสมัย
ก๋วยเตี๋ยวได้รับการปรุงแต่งเป็นเย็นตาโฟเมื่อใด ยังไม่มีการบันทึกไว้ แต่ตามที่มีการศึกษา ต้นตำรับอาหารของจีนจะมีรสชาติจืด ซึ่งคนไทยในสมัยก่อนนั้นไม่ชอบอาหารจืด ชอบอาหารที่มีรสจัด โดยมีการนำเต้าหู้ยี้มาใส่เพื่อปรุง และนำชื่อเรียกของเต้าหู้ชนิดนั้นมาตั้งเป็นชื่อของก๋วยเตี๋ยวใส่เต้าหู้ยี้ว่า เย็นตาโฟ
จอมเวทย์มหากาฬ
จอมเวทย์มหากาฬ (Doctor Strange) เป็นภาพยนตร์แนวซูเปอร์ฮีโร อ้างอิงจากตัวละครดอกเตอร์สเตรนจ์ของมาร์เวลคอมิกส์ สร้างโดย มาร์เวล สตูดิโอส์ จัดจำหน่ายโดย วอลต์ดิสนีย์สตูดิโอส์โมชันพิกเจอส์ เป็นภาพยนตร์ที่สิบสี่ของมาร์เวล กำกับภาพยนตร์โดยสก็อตต์ เดอร์ริกสัน ร่วมเขียนบทโดยซี. รอเบิร์ต คาร์กิลล์ และร่วมเขียนเรื่องโดยจอน สเปตส์ มีนักแสดงนำประกอบไปด้วยเบเนดิกต์ คัมเบอร์แบตช์, ชูวิเทล เอจีโอฟอร์, ราเชล แม็กอดัมส์, ไมเคิล สตูห์ลบาร์ก, มัส มิกเกิลเซิน และทิลดา สวินตัน ในภาพยนตร์ จอมเวทย์มหากาฬ สตีเวน สเตรนจ์ ศัลยแพทย์แปรเปลี่ยนตัวเองโดยเรียนรู้กายภาพบำบัดจาก แองเชี่ยนวัน หลังประสบอุบัติเหตุรถชน
ด็อกเตอร์ สเตรนจ์ เคยถูกนำมาเป็นภาพยนตร์ซึ่งอยู่ในพัฒนาในระหว่างกลางทศวรรษ 1980 จนกระทั่ง พาราเมาต์พิกเจอส์ มีสิทธิ์สร้างภาพยนตร์ในเมษายน 2005 โดยมีมาร์เวลเป็นผู้ดูแล
จอมเวทย์มหากาฬ เข้าฉายในสหรัฐอเมริกา วันที่ 4 พฤศจิกายน ค.ศ. 2016 ในระบบสามมิติและไอแมกซ์
เรื่องย่อ
ที่กาฐมาณฑุ เนปาล ไคซีเลียสและกลุ่มนักเวทซีลอตลอบเข้าไปในคามาร์ทาจและฆ่าบรรณารักษ์ ก่อนจะขโมยหน้ากระดาษในคัมภีร์ของแองเชี่ยนวัน นักเวทผู้เป็นอาจารย์ของไคซีเลียส แองเชี่ยนวันตามไคซีเลียสไป แต่ไคซีเลียสหนีไปได้พร้อมกับหน้ากระดาษในคัมภีร์นั้น
สเตรนจ์เริ่มเรียนวิชากับแองเชี่ยนวันและมอร์โด และศึกษาตำราจากห้องสมุดที่ดูแลโดยหว่อง สเตรนจ์พบว่าโลกได้รับการปกป้องจากมิติอื่นจากสาม "อาศรม" ทั่วโลกได้แก่ นครนิวยอร์ก ลอนดอนและฮ่องกง หน้าที่ของนักเวทคือปกป้องอาศรมดังกล่าว สเตรนจ์ตั้งใจว่าจะใช้วิชาในการรักษามือเขาให้หาย หลายเดือนผ่านไป ความสามารถของสเตรนจ์แก่กล้าขึ้น เขาใช้ดวงตาแห่งอากามอตโตในการย้อนเวลาเพื่ออ่านหน้ากระดาษที่ไคซีเลียสขโมยไป แต่มอร์โดและหว่องเตือนสเตรนจ์ว่าการกระทำดังกล่าวเป็นการฝืนกฎธรรมชาติ คล้ายกับไคซีเลียสที่มาฝึกวิชาหลังสูญเสียคนรัก เขาจึงต้องการให้ทุกคนมีอายุยืนยาวเช่นเดียวกับแองเชี่ยนวัน
ไคซีเลียสและลูกน้องเริ่มร่ายเวทที่ได้จากหน้ากระดาษเพื่อเรียกดอร์มามมู เจ้าแห่งมิติมืด ซึ่งเป็นมิติที่ไม่มีเวลาและทุกสิ่งเป็นอมตะ ดอร์มามมูทำลายอาศรมลอนดอน ด้านสเตรนจ์ไปที่อาศรมนิวยอร์กและต้านทานกลุ่มไคซีเลียสไว้ได้จนมอร์โดและแองเชี่ยนวันตามมาช่วย สเตรนจ์และมอร์โดตกใจเมื่อไคซีเลียเปิดเผยว่าอายุขัยที่ยืนยาวของแองเชี่ยนวันมาจากการใช้พลังของดอร์มามมู ไคซีเลียสทำร้ายแองเชี่ยนวันจนตายก่อนหนีไปที่ฮ่องกง ด้านสเตรนจ์และมอร์โดตามไปที่ฮ่องกงและพบว่าหว่องถูกฆ่าและอาศรมถูกทำลาย ตอนนี้โลกถูกครอบงำโดยมิติมืด สเตรนจ์จึงใช้ดวงตาแห่งอากามอตโตในการย้อนเวลาและชุบชีวิตให้หว่อง ก่อนจะสร้างห่วงเวลาในมิติมืดที่มีแต่ตัวเขากับดอร์มามูวนเวียนอยู่ในนั้นตลอดไป สเตรนจ์บอกดอร์มามมูว่าเขาจะหยุดห่วงเวลาหากดอร์มามมูยอมไปจากโลก ดอร์มามมูยอมตกลงและพาตัวไคซีเลียสและกลุ่มซีลอตไปด้วย
พ.ศ. 795
พุทธศักราช 795 ใกล้เคียงกับ
ด็อกเตอร์แซ็คแชมเบอร์ออร์เคสตรา
วงด็อกเตอร์แซ็ก แชมเบอร์ออร์เคสตรา (Dr. Sax Chamber Orchestra) เป็นวงดนตรีเยาวชน เพื่อฝึกฝนความสามารถด้านดนตรีคลาสสิก ในโครงการวิจัยพรสวรรค์ศึกษา ของโรงเรียนสอนดนตรีเอื้อมอารีย์  ก่อตั้งโดย สุกรี เจริญสุข  ผู้อำนวยการวิทยาลัยดุริยางคศิลป์ มหาวิทยาลัยมหิดล เมื่อเดือนมีนาคม พ.ศ. 2540  โดยมุ่งเน้นให้ผู้เล่นได้รับประสบการณ์แสดงดนตรี และได้รับการฝึกฝนจากอาจารย์ที่มีความเชี่ยวชาญทั้งชาวไทยและชาวต่างประเทศ  จัดให้มีการแสดงสด และบันทึกเสียงอย่างสม่ำเสมอ เพื่อให้ผู้เล่นสามารถนำไปประกอบอาชีพในระดับสากลได้
วงด็อกเตอร์แซ็ก เชมเบอร์ออร์เคสตร้า มีผู้อำนวยเพลงและผู้เรียบเรียงเพลงประจำวง คือ พันตรีประทีป  สุพรรณโรจน์ ได้รับรางวัลที่ 1 จากการประกวดดนตรีนานาชาติ ณ เมืองอินเทอลาเคน  ประเทศสวิตเซอร์แลนด์  เมื่อวันที่ 29 กันยายน พ.ศ. 2548 มีผู้เข้าแข่งขันจำนวน 21 วง จาก 8 ประเทศ
ชื่อวง "Dr. Sax" มาจากฉายาของ รศ.ดร.สุกรี เจริญสุข ผู้ก่อตั้งวง ซึ่งจบปริญญาเอกสาขาการเล่นและการสอนแซ็กโซโฟน จากมหาวิทยาลัยนอร์เทิร์น โคโลราโด สหรัฐอเมริกา
วงด็อกเตอร์แซ็ก เชมเบอร์ออร์เคสตร้า เป็นวงดนตรีเพื่อประกอบการเรียนการสอนดนตรีเด็กของโรงเรียนสอนดนตรีเอื้อมอารีย์ (Aum-Aree Music School) และอยู่ภายใต้การควบคุมดูแลของโครงการวิจัยพรสวรรค์ศึกษา ของ รศ.ดร.สุกรี เจริญสุข ผู้อำนวยการโครงการวิจัยพรสวรรค์ศึกษา โดยอาศัยปรัชญาและแนวความคิดใหม่ที่ว่า “ดนตรีเพื่อเด็กทุกคนและเด็กทุกคนควรมีโอกาสเรียนดนตรี” เพื่อให้ดนตรีเป็นส่วนหนึ่งของชีวิต เมื่อเด็กได้เรียนดนตรีแล้ว ไม่จำเป็นว่าเด็กจะต้องประกอบอาชีพเป็นนักดนตรีเท่านั้น เด็กสามารถเรียนรู้เพื่อความสุขส่วนตัว เรียนรู้เพื่อความมีรสนิยม เป็นผู้มีวัฒนธรรม โดยอาศัยดนตรีเป็นสื่อ เมื่อพ่อแม่ยอมให้ลูกไปเรียนดนตรี กระทั่งดนตรี ดึงให้เด็กสนใจดนตรีมากขึ้น เด็กดึงพ่อแม่ให้มาสนใจกิจกรรม ดนตรี พ่อแม่ลูกสนใจดนตรี ทุกคนในครอบครัวสนใจเรื่อง เดียวกัน ทุกคนสนใจซึ่งกันและกัน ทุกคนก็จะมีความสุข
การรวมวง เป็นกิจกรรมดนตรีอย่างหนึ่งที่ทำให้เด็กได้ "เรียนดนตรีโดยการเล่น" และมีกิจกรรมที่กระตุ้นให้เด็กได้ฝึกซ้อมและมีแรงบันดาลใจที่จะเล่นดนตรีให้ดีที่สุดเต็มความสามารถ ดังนั้น วงด็อกเตอร์ แซค เชมเบอร์ ออร์เคสตร้า จึงได้เกิดการรวมตัวเป็นวงเมื่อประมาณปลายปี พ.ศ. 2540 เด็กๆ มาฝึกซ้อมกันทุกวันอาทิตย์เวลา 18.00 – 20.00 น.
โครงการพรสวรรค์ศึกษา
พรสวรรค์สร้างได้ ไม่ต้องคอยเทวดา เป็นงานวิจัยที่ได้ค้นคว้าด้านความสามารถและความถนัดทางด้านดนตรีของเด็ก ซึ่งศึกษาจากชีวิตจริง การปฏิบัติจริงของเด็ก จากเด็กที่สมัครใจเรียนวิชาดนตรีเป็นพิเศษ เมื่อเด็กมีฝีมือพอจะจัดรวมเป็นวงได้ก็รวมกันเป็นวง เริ่มต้นจากเป็นวงดนตรีที่ไม่อยู่ในสารบบ กล่าวคือไม่กำหนดว่ามีกี่คน ไม่กำหนดเครื่องดนตรีที่เล่น ต่อมาได้จัดให้เป็น วงเชมเบอร์ออร์เคสตร้า เป็นวงทดลองเพื่อติดตามความเคลื่อนไหวและความเปลี่ยนแปลงของเด็ก เก็บข้อมูลการเรียนดนตรีและสะท้อนออกมาเป็นเอกสาร รวมถึงการแสดงดนตรีในรูปแบบคอนเสิร์ต การแสดงดนตรีประกอบคำบรรยาย การแสดงดนตรีต่อหน้าสาธารณชน และการบันทึกซีดี เพื่อเป็นการเก็บข้อมูลทางการ ศึกษาด้านพัฒนาการ ของเด็กกลุ่มนี้และเผยแพร่ความรู้สู่ สาธารณชน
ประวัติ
จากจุดเริ่มต้นจุดเล็กๆ พวกเขาเติบโตขึ้นพร้อมกับความสามารถที่เพิ่มขึ้นตาม การรวมวงซ้อมดนตรีอย่างจริงจังและสม่ำเสมอ ประกอบกับการดูแลฝึกซ้อมจากบุคลากรทางดนตรีทั้งคนไทยและต่างประเทศ ที่มีความรักและเข้าใจในเด็กกลุ่มนี้ วงด็อกเตอร์แซค เชมเบอร์ ออร์เคสตร้า ผ่านการแสดงดนตรีในโอกาสต่างๆ ทั้งเวทีระดับชาติและนานาชาติ
ในระยะเวลา 10 ปี ที่เด็กได้รวมตัวกัน ลากกันไปลากกันมาแบบมาด้วยกันไปด้วยกัน อย่างไรก็ตามเมื่อเริ่มปีใหม่ พ.ศ. 2551 มีการเปลี่ยนแปลงตัวนักดนตรีในวง ดร.แซ็กแชมเบอร์ออร์เคสตร้า(Dr.Sax Chamber Orchestra) ครั้งใหญ่ เหตุเพราะว่า เด็กรุ่นแรกก็โตขึ้น เรียนจบการศึกษาหรือก็หาทิศทางของตัวเองบินได้แล้ว หลายคนที่ออกไปมุ่งหาหนทางความก้าวหน้าของตนเองต่อไป ปัจจุบันสมาชิกในวงก็มีการคละกันไประหว่างเด็กสมาชิกเก่าที่อยู่กับวงมาเป็นเวลาหลายปี บางคนอยู่มาตั้งแต่เริ่มก่อตั้งวง และยังมีสมาชิกใหม่ที่เพิ่งเข้ามาเสริม เพื่อพัฒนาศักยภาพของวงต่อไปในอนาคต
แจ็ก วิลเชียร์
แจ็ก แอนดรูว์ แกร์รี วิลเชียร์ (Jack Andrew Garry Wilshere; เกิด 1 มกราคม ค.ศ. 1992) เป็นนักฟุตบอลชาวอังกฤษ เล่นในตำแหน่งกองกลาง สโมสรที่ลงเล่นล่าสุดคือบอร์นมัท
ชีวิตช่วงแรก
วิลเชียร์เกิดที่เมืองสตีเวนิจ ฮาร์ทฟอร์ดเชอร์ ปัจจุบันอยู่ที่เมือง ฮิตชิน ฮาร์ทฟอร์ดเชอร์ เขาเติบโตขึ้นที่เมืองฮิตชิน เข้าเรียนโรงเรียนประถมที่ไวต์ฮิล และโรงเรียนเดอะไพรออรี เขาเป็นกัปตันทีมฟุตบอลของเดอะไพรออรี ในชัยชนะเคาน์ตีคัปและดิสทริกคัป ตั้งแต่ชั้นเกรด 7 ถึง เกรด 10 (ราว ม.1-5) และยังเล่นกับฟุตบอลทีมชาติอายุไม่เกิน 15 ปี ตั้งแต่ชั้นเกรด 8 (ม.2) โดยร่วมเล่นกับเจค อาร์เจนต์-มาร์ตินและแจ็ก ลีฟส์ แห่งเลย์ตันโอเรียนต์
ทีมเยาวชนและทีมสำรอง
วิลเชียร์ได้เข้าร่วมกับสถาบันสโมสรฟุตบอลอาร์เซนอล เมื่อเดือนตุลาคม ค.ศ. 2001 ขณะที่อายุได้ 9 ปี หลังจากที่เข้ร่วมเล่นกับสโมสรฟุตบอลลูตันทาวน์เป็นเวลา 2 เดือน และเมื่ออายุ 15 ปี เขาเป็นกัปตันทีมอายุไม่เกิน 16 ปี และยังเล่นบางนัดในทีมอายุไม่เกิน 18 ปี ในฤดูร้อนปี ค.ศ. 2007 วิลเชียร์เป็นส่วนหนึ่งของทีมชนะเลิศแชมเปียนส์ยูทคัป ต่อมาโค้ชของสถาบันสโมสร สตีฟ เบาลด์ ได้ให้เขาเริ่มเล่นกับทีมอายุไม่เกิน 18 ปี ครั้งแรกโดยแข่งกับสโมสรฟุตบอลเชลซี อายุไม่เกิน 18 ปี เขาทำประตูแรกในการแข่งกับสโมสรฟุตบอลแอสตันวิลลา อายุไม่เกิน 18 ปี ในชัยชนะ 4–1 จากนั้นยิงแฮตทริก ในการแข่งกับสโมสรฟุตบอลวัตฟอร์ตอายุไม่เกิน 18 ปี ได้ทำให้ทีมชนะในแอคาเดมีกรุ๊ปเอ จบฤดูกาลกับทีมอายุไม่เกิน 18 ปี เขาทำประตู 13 ประตู ในการลงแข่งขัน 18 นัด เมื่อเขาอายุเพียง 15 ปีเท่านั้น
เดือนกุมภาพันธ์ ค.ศ. 2008 เขาลงแข่งเปิดตัวในฐานะทีมสำรองอาร์เซนอล เมื่ออายุ 16 ปี โดยแข่งกับเรดดิง วิลเชียร์ทำประตูให้กับการแข่งขันที่อาร์เซนอลได้ประตูเดียว สุดท้ายคือผลเสมอ เขาทำประตูในนัดแข่งกับทีมสำรองของเวสต์แฮมในเดือนมีนาคม โดยยิงบอลโค้งเข้าไปในกรอบประตูบน ซึ่งอาร์แซน แวงแกร์ได้จับตามองดูอยู่ เขาทำประตู 2 ประตูและช่วยส่งทำประตู 2 ประตู ในการลงแข่งเพียง 3 ครั้งให้กับทีมสำรองในปลายฤดูกาล 2007-08 เขาลงเล่นในทีมชุดอายุไม่เกิน 16 ปี นำชัยชนะในถ้วยอะตาแลนตาคัป และได้ตำแหน่งผู้เล่นแห่งการแข่งขันครั้งนี้ไปด้วย เขามีบทบาทสำคัญในการแข่งขันของอาร์เซนอล ในชุดเอฟเอฟยูทคัป 2009 โดยทำประตูในรอบรองชนะเลิศ และทำให้เขาเป็นผู้เล่นแห่งนัด ในการแข่งขันครั้งแรกกับลิเวอร์พูล เขาช่วยทำประตู 2 ประตูและยังทำประตูได้อีก
ฤดูกาล 2008–09
ในเดือนกรกฎาคม ค.ศ. 2008 วิลเชียร์ได้รับเลือกให้เล่นให้ทีมชุดใหญ่ ในนัดกระชับมิตรก่อนเปิดฤดูกาล เขาเล่นเปิดตัวในทีมแรกโดยแข่งกับสโมสรฟุตบอลบาร์เนต ลงแทนที่เฮนรี ลันส์บูรี ในครึ่งหลัง ช่วงส่งลูกให้เจย์ ซิมป์สัน ยิง วิลเชียร์ทำ 2 ประตูแรกในนัดที่อาร์เซนอลชนะ บัวร์เกินลันท์ XI ไป 10–2 และอีกครั้งในสองวันต่อมาในนัดกระชับมิตร แข่งกับสตุตการ์ต
ผู้จัดการทีมอาร์เซนอล อาร์แซน แวงแกร์ ให้โอกาสวิลเชียร์ลงแข่งในทีมแรก ในการเป็นผู้เล่นในฤดูกาล 2008–09 โดยเขาได้ใส่เสื้อเบอร์ 19 ซึ่งเขาใส่เบอร์นี้มาจนถึง ณ วันนี้ เขาลงแข่งครั้งแรกในพรีเมียร์ลีก โดยแข่งกับสโมสรฟุตบอลแบล็กเบิร์นโรเวิร์ส ที่อีวูดพาร์ก ในเดือนกันยายน ค.ศ. 2008 ลงแข่งแทนการเปลี่ยนตัวโรบิน ฟาน เพอร์ซี ในนาทีที่ 84 ด้วยอายุ 16 ปี กับอีก 256 วัน ทำให้เขาเป็นผู้เล่นอาร์เซนอลที่อายุน้อยที่สุดในการลงแข่งครั้งแรก โดยสถิติก่อนหน้านี้เป็นของ เซสก์ ฟาเบรกัส หลังจากนั้น 10 วัน เมื่อวันที่ 23 กันยายน วิลเชียร์ทำประตูแรกให้กับอาร์เซนอลในชัยชนะ 6–0 เหนือสโมสรฟุตบอลเชฟฟิลด์ยูไนเต็ด ในฟุตบอลลีกคัป เมื่อวันที่ 25 พฤศจิกายน ค.ศ. 2008 วิลเชียร์ลงเปลี่ยนตัวแทนในยูฟ่าแชมเปียนส์ลีก ในนัดเจอกับสโมสรฟุตบอลดีนาโมเคียฟ (Dynamo Kyiv) กลายเป็นผู้เล่นอายุ 16 ปี คนที่ 5 ที่ได้ลงแข่งในแชมเปียนส์ลีก ในเดือนมกราคม ค.ศ. 2009 วิลเชียร์เซ็นสัญญาฟุตบอลอาชีพครั้งแรก โดยสัญญาถึงเดือนกรกฎาคม ในปีนั้น
ฤดูกาล 2009–10
ในช่วงระหว่างเตรียมตัวสำหรับฤดูกาล 2009–10 วิลเชียร์ทำประตู 2 ครั้งและได้รับรางวัลผู้เล่นแห่งนัดให้กับอาร์เซนอล ในนัดกระชับมิตรในเอมิเรตส์คัป เมื่อวันที่ 22 กันยายน ค.ศ. 2009 เขาลงเล่นกับอาร์เซนอล ในชัยชนะเหนือสโมสรฟุตบอลเวสต์บรอมมิชอัลเบียน ในลีกคัป 2–0 โดยในนาทีที่ 37 เกิดข้อพิพาทระหว่างเขากับเจโรม โทมัส โดยโทมัสผัสหน้าของวิลเชียร์ และได้รับใบแดงไป
ฤดูกาล 2010–11
ในฤดูกาล 2010–11 ถือเป็นฤดูกาลแจ้งเกิดของวิลเชียร์ เมื่อวันที่ 15 สิงหาคม ค.ศ. 2010 วิลเชียร์เริ่มเล่นในนัดพรีเมียร์ลีกครั้งแรกกับอาร์เซนอล โดยพบกับลิเวอร์พูล ที่สนามแอนฟิลด์ ในสุดสัปดาห์ถัดมาแข่งกับสโมสรฟุตบอลแบล็กพูล โดยเขาเป็นคนช่วยจ่ายลูกยิงประตู เมื่อวันที่ 15 กันยายน ค.ศ. 2010 วิลเชียร์ลงการแข่งขันในแชมเปียนส์ลีกครั้งแรก ได้ช่วยจ่ายลูกยิงและมีผลงานการเล่นที่น่าประทับใจ วิลเชียร์ได้เป็นผู้เล่นอาร์เซนอลแห่งเดือนกันยายน ค.ศ. 2010 เมื่อวันที่ 16 ตุลาคม ค.ศ. 2010 วิลเชียร์ได้ใบแดงครั้งแรกในเกมพรีเมียร์ลีก ในนัดเจอกับสโมสรฟุตบอลเบอร์มิงแฮมซิตี จากการปะทะกับนีกอลา ซีกิช
ฤดูกาล 2016–17
ในช่วงต้นฤดูกาล 2016–17 ก่อนการปิดการซื้อขายแลกเปลี่ยนตัวผู้เล่นในรอบแรก วิลเชียร์ได้ย้ายไปยังบอร์นมัท สโมสรในระดับเล็กกว่าในพรีเมียร์ลีกเช่นเดียวกัน ในแบบยืมตัว เนื่องจากฤดูกาลก่อนหน้านั้น วิลเชียร์ได้รับบาดเจ็บแทบจะไม่ได้ลงเล่นเกือบทั้งฤดูกาล แม้ว่าจะติดทีมชาติไปเล่นในฟุตบอลชิงแชมป์แห่งชาติยุโรป 2016 ก็ตาม แต่เรื่องนี้ก็ทำให้เป็นที่วิพากษ์วิจารณ์มาก กอรปกับอาร์เซนอลได้ซื้อตัวเล่นกองกลางเข้ามาเพิ่ม เช่น โมฮัมหมัด เอลเนนี หรือกรานิต จากา ทำให้ต้องเสียตำแหน่งตัวจริงไป โดยมีสโมสรต่าง ๆ ตัวการตัววิลเชียร์มากถึง 21 สโมสร
รูปแบบการเล่น
วิลเชียร์เป็นนักฟุตบอล ที่เลื่องชื่อในด้านการส่งผ่านบอล การเลี้ยงลูก วิสัยทัศน์ การเคลื่อนไหวและการเล่นรวมกัน  โอเวน คอยล์ ผู้จัดการทีมโบลตันวันเดอเรอร์ส ในช่วงการยืมตัวอยู่ในโบลตัน ชื่นชมความสามารถเขาว่า "หยุดฝ่ายตรงข้ามที่ครองลูกและสามารถเอามาได้" ทั้ง ๆ ที่เขาไม่ได้สูง เขายังได้ถูกเปรียบเทียบกับอดีตนักฟุตบอลอังกฤษ พอล แกสคอยน์ ในด้านคุณลักษณะการเล่นกองกลาง อย่างไรก็ตาม หัวหน้าฝ่ายพัฒนาเยาวชนของอาร์เซนอล เลียม เบรดี กล่าวว่า วิลเชียร์มีปัญหาในการควบคุมอารมณ์ในช่วงต้นของอาชีพ
วิลเชียร์เล่นในหลาย ๆ ตำแหน่ง อย่างเช่น กองกลางตัวรุก ปีก และควบคุมช่องว่างระหว่างกองหลังและกองกลาง เขาเกือบเล่นในทุกตำแหน่งที่ว่านี้ในฤดูกาล 2010-11 แวงแกร์ยังกล่าวว่า "เขาเป็นผู้เล่นที่ทั้งรุกและรับ มากกว่าการเป็นกองกลางเฉย ๆ"โคตรกาก
การแข่งขันระหว่างประเทศ
ตั้งแต่ ค.ศ. 2006 ฟุตบอลทีมชาติอังกฤษ ได้เลือกวิลเชียร์เพื่อเล่นให้กับทีมชาติ ในช่วงอายุของเขา โดยวิลเชียร์ในขณะที่อายุ 14 ปี ในลงเล่นให้กับฟุตบอลทีมชาติอังกฤษ อายุไม่เกิน 16 ปี ในการแข่งวิกตอรีชีลด์ ในปี ค.ศ. 2006 เมื่ออายุ 15 ปี เขาลงเล่นให้กับฟุตบอลทีมชาติอังกฤษ อายุไม่เกิน 17 ปี จากนั้นมีชื่อในทีมฟุตบอลชิงแชมป์ยุโรป อายุไม่เกิน 17 ปี ในปี 2009 ลงเล่นใน 2 นัดแรก เป็นตัวหลักในการกดดันในเกมที่ 2 ที่แข่งกับเยอรมนี ก่อนที่จะออกไปหลังจากบาดเจ็บ ทำให้เขาอดลงเล่นในนัดสุดท้าย หลังจากการแข่งขันนี้ ทำให้เขาอยู่ในรายชื่อ 10 ดาวรุ่งแห่งการแข่งขันนี้
เขายังได้รับคำชมจากผู้จัดการทีมชาติอังกฤษฟาบีโอ กาเปลโล ที่แสดงให้เห็นว่า เขามีโอกาสที่จะลงเป็นกองกลางในทีมผู้เล่นฟุตบอลโลก 2010 แต่ก็พลาดไป เขายังเป็นตัวสำรองในทีมชาติอังกฤษอายุไม่เกิน 21 ปี โดยลงแข่งครั้งแรกในนัดเจอกับเนเธอร์แลนด์
เมื่อวันที่ 9 กุมภาพันธ์ ค.ศ. 2011 เขาลงเป็นตัวจริงลงสนามครั้งแรกให้กับทีมชาติอังกฤษ ในนัดกระชับมิตรเจอกับฟุตบอลทีมชาติเดนมาร์ก เขาสร้างความประทับใจถึงแม้ว่าจะเล่นในตำแหน่งไม่คุ้นเคย กับกองหลัง และได้คำชมจากฟาบีโอ กาเปลโล
ในฟุตบอลชิงแชมป์แห่งชาติยุโรป 2016 รอบคัดเลือก ระหว่าง สโลเวเนีย กับ อังกฤษ วิลเชียร์สามารถทำประตูแรกให้กับทีมชาติได้ และยิงได้ถึง 2 ลูก ด้วยลูกยิงไกลในนาทีที่ 57 และ 74 ผลโดยรวมอังกฤษเป็นฝ่ายเอาชนะไป 3-2 ประตู ซึ่งนัดนี้ทำให้วิลเชียร์ได้รับเสียงชื่นชมเป็นอย่างมาก
ในฟุตบอลชิงแชมป์แห่งชาติยุโรป 2016 รอบสุดท้ายที่ฝรั่งเศส รอย ฮอดจ์สัน ผู้จัดการทีมชาติอังกฤษได้เลือกตัววิลเชียร์ติดทีมชาติไปด้วย ทั้งที่ในฤดูกาลที่ผ่านมา วิลเชียร์เจ็บแทบทั้งฤดูกาลและได้ลงเล่นให้อาร์เซนอลเพียงแค่ 3 นัด (คิดเป็นเวลา 141 นาที) เท่านั้น ซึ่งเรื่องนี้ทำให้ฮอดจ์สันถูกวิจารณ์อย่างมาก และเมื่ออังกฤษตกรอบ 16 ทีมสุดท้าย ฮอดจ์สันก็ได้ลาออกไปเพื่อแสดงความรับผิดชอบ
ชีวิตส่วนตัว
เมื่อวันที่ 29 กันยายน ค.ศ. 2011 แฟนสาวของเขาลอเรน นีล ให้กำเนิดบุตรชาย โดยตั้งชื่อว่า อาร์ชี แจ็ก วิลเชียร์ โดยเกิดเมื่อเวลา 15.06 น. (เวลาสหราชอาณาจักร) น้ำหนักตัว 7 ปอนด์ 11 ออนซ์
อาร์เซนอล
ชนะเลิศ:
รองชนะเลิศ:
ทีมชาติ
ชนะเลิศ:
แหล่งข้อมูลอื่น
1992
เกออร์กี ฟลิโอรอฟ
เกออร์กี นีโคลาเยวิช ฟลิโอรอฟ (Georgy Nikolayevich Flyorov; Гео́ргий Никола́евич Флёров; 2 มีนาคม ค.ศ. 1913 – 19 พฤศจิกายน ค.ศ. 1990) เป็นนักฟิสิกส์ชาวรัสเซีย/โซเวียต เกิดที่เมืองรอสตอฟ-นา-โดนู เรียนที่สถาบันสารพัดช่างเลนินกราด (ปัจจุบันคือมหาวิทยาลัยสารพัดช่างเซนต์ปีเตอร์สเบิร์ก) ในปี ค.ศ. 1940 ฟลิโอรอฟและคอนสตันติน เปตร์จัค ค้นพบฟิชชันเกิดเอง ต่อมาในปี ค.ศ. 1942 ฟลิโอรอฟเขียนจดหมายถึงโจเซฟ สตาลินให้จับตามองการทดลองนิวเคลียร์ของสหรัฐอเมริกา สหราชอาณาจักร และเยอรมนี และให้มีการจัดตั้งโครงการระเบิดปรมาณูโซเวียต ฟลิโอรอฟจัดตั้งห้องปฏิบัติการทางนิวเคลียร์ในสถาบันร่วมเพื่อการวิจัยนิวเคลียร์ที่เมืองดุบนาในปี ค.ศ. 1957 และเป็นผู้อำนวยการห้องปฏิบัติการถึงปี ค.ศ. 1989 และเสียชีวิตในปีต่อมา ในปี ค.ศ. 2012 ชื่อของฟลิโอรอฟได้รับการนำไปตั้งเป็นชื่อธาตุฟลีโรเวียม (flerovium)
ตารางตัวประกอบเฉพาะ
ตารางตัวประกอบเฉพาะ ในตารางนี้จะแสดงตัวประกอบเฉพาะของจำนวนเต็ม 1-1000
ภัสสณันฐ์ สุนทรฐิติ
ภัสสณันฐ์ สุนทรฐิติ (เกิด 20 พฤษภาคม พ.ศ. 2528) ชื่อเล่น แนนนี่ เป็นนักร้องและนักแสดงชาวไทย เป็นสมาชิกของเกิร์ลลีเบอร์รี สังกัดอาร์เอส
ชีวิตส่วนตัวสมรสกับ ปวินท์ สุนทรฐิติ แฟนหนุ่มนอกวงการ เมื่อวันที่ 25 ธันวาคม พ.ศ. 2564 มีบุตรชายด้วยกันหนึ่งคนชื่อ น้องเอเรน
ดนู ฮันตระกูล
ดนู ฮันตระกูล นักดนตรีระดับอาจารย์ เป็นทั้งนักแต่งเพลง และ ผู้อำนวยเพลงชาวไทย
ประวัติงาน
เมื่อปี พ.ศ. 2519 หลังจากจบการศึกษาทางด้านเอกการประพันธ์จาก รอยัลคอนเซอร์วาตอรี กรุงเฮก ประเทศเนอเธอร์แลนด์ ดนู ฮันตระกูลได้ก่อตั้งภาคีวัดอรุณ คณะภาคีวัดอรุณได้รวบรวมเพื่อนพ้องทางดนตรีไว้มากมาย ไม่ว่าจะเป็น จิรพรรณ อังศวานนท์, สุรสีห์ อิทธิกุล, กฤษณ์ โชคทิพย์พัฒนา และนันทิกา กาญจนวัฒน์ ซึ่งมีแกนนำอย่าง บรูซ แกสตัน และธนวัฒน์ (อนุวัฒน์) สืบสุวรรณ
หลังจากนั้นไม่นาน ดนู ฮันตระกูล ได้ก่อตั้งโรงเรียนสอนดนตรีศศิลิยะ และได้เชิญเขตต์อรัญ เลิศพิพัฒน์ ซึ่งเป็นเพื่อนจากรั้วมหาวิทยาลัยเดียวกันสมัยอยู่เมืองไทย เข้ามาเป็นผู้บริหารงานในตำแหน่งอาจารย์ใหญ่ของโรงเรียน และในช่วงเวลาเดียวกันนั้น ดนู ฮันตระกูล ได้เปิดบริษัทบัตเตอร์ฟลาย ซาวนด์แอนด์ฟิล์ม เซอร์วิส จำกัด ร่วมกับหมู่คณะทางดนตรีอีกหลายท่านที่มาจากกลุ่มภาคีวัดอรุณเข้าร่วมอีกครั้ง เช่น จิรพรรณ อังศวานนท์ สุรสีห์ อิทธิกุล กฤษณ์ โชคทิพย์วัฒนา และอื่นๆ อีกหลายท่านที่เข้ามาสมทบ เกินกว่า 60 เปอร์เซ็นต์ของเพลงโฆษณาทั้งหลายที่สังคมได้ยินได้ฟังทางสื่อต่างๆ นั้นล้วนเป็นผลงานจากกลุ่มคนบัตเตอฟลายทั้งสิ้น หากจะกล่าวประโยคที่ว่า "ผีเสื้อครองเมือง" ก็คงไม่ผิด
Palaeoneura
Palaeoneura เป็นสกุลของต่อที่อยู่ในวงศ์ Mymaridae.
ดนู ฮันตระกูล
ประวัติงาน
จากความมุ่งหมายที่ต้องการให้โรงเรียนดนตรีศศิลิยะเป็นที่รู้จักมากขึ้นในวงกว้าง วงคีตกวีจึงถือกำเนิด โดยมีเขตต์อรัญ เลิศพิพัฒน์ และอัสนี โชติกุลเป็นผู้เขียนคำร้อง ในการนี้ เรวัติ พุทธินันทน์ อดีตสมาชิกของ The Impossible และ Oriental Funk ได้ก้าวเข้ามามีส่วนร่วม ภายใต้การอำนวยการผลิตโดยดนู ฮันตระกูล และได้ใช้ชื่อชุดว่า"เรามาร้องเพลงกัน" การรวมตัวกันในครั้งนั้น เป็นการนำเสนอ และแสดงออกทางด้านความนึกคิดต่าง ๆ ผ่านบทเพลง ไปจนถึงอุดมการณ์ของชีวิตทาง สังคม และปรัชญา แรงจูงใจแห่งความสำนึกของชุมชนโลกกว้างที่มุ่งไปทางสันติภาพในช่วงเวลาของสงครามเวียดนาม การเรียกร้อง แสวงหาสันติภาพ รวมไปถึงขบวนการฮิปปี้ที่เกิดขึ้นในยุคนั้น สิ่งเหล่านี้มีอิทธิพลต่อดนตรีของพวกเค้า บทเพลงที่กลั่นกรองสู่สังคมจึงไม่ใช่แค่ความไพเราะ หรือโก้เก๋เท่านั้น ดนตรีที่ปั้นแต่งพร้อมกับอุดมการณ์จึงทำให้เนื้อหาค่อนข้างจะฟังยากอยู่หลายปี ดนู ฮันตระกูล ได้เริ่มก่อตั้งวงดนตรีไหมไทย เมื่อปี พ.ศ. 2530 ไหมไทยถือเป็นรูปแบบดนตรีเครื่องสาย 12 ชิ้น และพิณฝรั่ง ซึ่งเป็นวงดนตรีทีบรรเลงและขับร้องได้หวานซึ้ง นิ่มนวล ยึดถือธรรมชาติวัฒนธรรมซึ่งเป็นเอกลักษณ์ชัดเจนของวง และในปีเดียวกัน 2530 ก็มีผลงานเพลงชุดแรก คือ ชีพจรลงเท้า และเขมรไทรโยกออกสู่สังคม ไหมไทยได้ร่วมงานกับ จรัล มโนเพ็ชร ออกเพลงชุด ลำนำแห่งขุนเขา โดยนำ เอาเพลงที่จรัล มโนเพชรแต่งมาร่วมร้องออกลักษณะพื้นเมืองเหนือ จนกระทั่งมาถึงงานเพลงชุด เงาไม้ ใน ปี 2532 ไหมไทย ได้เพิ่มนักร้องหญิงคือ สุภัทรา อินทรภักดี สร้างเพลงร้องและประสานเสียง คือเป็นมิติใหม่เต็มรูปแบบของไหมไทย ปัจจุบันวงไหมไทย ได้กลายเป็นวงแซมเบอร์ ออร์เคสตร้า ขนาดใช้ 32 คนใช้เครื่องดนตรีสากลบรรเลงตามแบบฉบับวงดนตรีชั้นนำทางประเทศตะวันตก วงไหมไทยได้สรรสร้างบทเพลงมากมายให้กับวงการเพลงบ้านเรา แต่อาจจะรับรู้กันไม่กว้างขวางนัก เนื่องจากมีความเป็นเอกลักษณ์เฉพาะ และไม่ได้เขียนเพลงแบบอย่างที่นิยมตามตลาดไทยในขณะนี้
Palaeoneura
สปีชีส์ของสกุลนี้พบในอเมริกาเหนือและออสเตรเลีย
สปีชีส์ในสกุล ได้แก่:
ดนู ฮันตระกูล
ประวัติงาน
ดนู ฮันตระกูล ถือเป็นอาจารย์ของคนในวงการเพลงหลายๆคน นอกจากนี้ยังได้รับเชิญให้ไปแสดงคอนเสิร์ตในต่างประเทศ เช่น ญี่ปุ่น และฝรั่งเศส ปัจจุบันดนู ฮันตระกูล ยังคงเรียบเรียงผลงานเพลงอยู่เรื่อยๆ และมีการแสดงเป็นครั้งคราวคู่กับวงไหมไทยในโอกาสพิเศษต่างๆ เพื่อนำเสนอดนตรีอันเกี่ยวโยงกับศิลปะ และวัฒนธรรมไทย นอกจากนี้ยังทำธุรกิจร้านอาหารยุโรปกับครอบครัวบริเวณถนนสุขุมวิทอีกด้วย
ล้อ
ล้อ คือวัตถุรูปวงกลมถูกยึดไว้ด้วยเพลาที่บริเวณจุดศูนย์กลาง ทำให้ล้อสามารถหมุนรอบเพลาได้ มักใช้ประกอบกับยานพาหนะเพื่อให้เคลื่อนที่ได้โดยง่ายบนพื้น มีหลักฐานว่าล้อถูกประดิษฐ์ขึ้นครั้งแรก โดยชาวสุเมเรียนเมื่อ 3,500 ปี ก่อนคริสตกาล
ล้อ ชาวจีนโบราณ​ เมื่อ 5 พันปีก่อน ถูกพัฒนา​มาจากลูกสนกลม ประกอบการแกน คล้ายเกวียน​ มีหลักฐาน​การค้นพบล้อ คู่ขนาน ห่างกัน 80 เซนติเมตร​ อายุ​กว่า 4,200 ปี
ล้อในปัจจุบันมีอยู่หลายแบบ หลายขนาดโดยทำจากวัสดุหลายอย่างตามการใช้งาน เช่น ล้อเกวียนทำด้วยไม้ ล้อแม็ก ล้อรถยนต์ ที่จะมียางรถยนต์หุ้ม ล้อรถไฟที่ทำด้วยเหล็ก ล้อใส่ตู้ที่ทำจากพลาสติก เป็นต้น
แซ็ก เอฟรอน
แซ็กคารี เดวิด อเล็กซานเดอร์ "แซ็ก" เอฟรอน (Zachary David Alexander "Zac" Efron) เกิดเมื่อ 18 ตุลาคม ค.ศ. 1987 เป็น นักแสดงและนักร้องชาวอเมริกัน มีชื่อเสียงจากบททรอย บอลตันในภาพยนตร์ของดิสนีย์เรื่องไฮสคูลมิวสิกเคิล หรือ ชื่อไทย "มือถือไมค์ หัวใจปิ๊งรัก" และ ซีรีส์ของ WB เรื่อง Summerland
ชีวิตส่วนตัว
แซ็ก เกิดใน San Luis Obispo, California และต่อมาย้ายไปอยู่ที่ อาร์โรโยแกรนด์, California พ่อเขาชื่อ เดวิด เอฟรอน มีอาชีพเป็น วิศวกรไฟฟ้าที่สถานีไฟฟ้า และ แม่ของเขา ชื่อ สตาร์ล่า บาสเก็ตต์ เคยมีอาชีพเป็นอดีตเลขานุกรที่โรงไฟฟ้า ที่เดียวกับพ่อของเขา แซ็กมีน้องชาย 1 คน ชื่อ ดีแลน แซ็กเกิดในครอบครัวชนชั้นกลาง และ นามสกุลของแซ็กคือ " เอฟรอน "ในภาษาฮิบรู หมายถึง ความสนุกสนาน(ปู่ของเขาเป็นชาวยิว)
แซ็ก มีสุนัข 2 ตัว, พันธุ์ Australian shepherd ชื่อดรีมเมอร์กับพัปปี้, และมีแมววิเชียรมาศชื่อไซมอน.
การศึกษา
แซ็ก จบการศึกษาจาก โรงเรียนมัธยมอาร์โรโยแกรนด์ ในปี 2006 และได้รับการยอมรับแล้วใน University of Southern California แต่ได้รอการตัดบัญชีลงทะเบียนเรียนของเขาที่จะทำงานในโครงการภาพยนตร์ นอกจากนี้เขายังได้เข้าร่วม แปซิฟิกวิทยาลัยศิลปะการแสดง วิทยาลัยชุมชนที่ตั้งอยู่ใน ซานตามาเรีย, แคลิฟอร์เนีย
ฟ้าแดดสงยาง
เมืองฟ้าแดดสงยาง เป็นเมืองโบราณ ตั้งอยู่ในอำเภอกมลาไสย จังหวัดกาฬสินธุ์ ปัจจุบันเหลือแต่ซากอิฐปนดิน มีคูเมืองสองชั้น มีลักษณะเป็นท้องน้ำ นอกจากนี้ยังมี พระธาตุยาคู ผังเมืองรูปไข่แบบทวาราวดี แต่มีตัวเมืองสองชั้น เชื่อว่าเกิดจากการขยายตัวเมือง มีการขุดพบใบเสมาหินทรายมีลวดลายบ้าง ไม่มีบ้าง ที่ขึ้นทะเบียนไว้กับกรมศิลปากร 130 แผ่น
ประวัติและการขุดค้น
ชุมชนโบราณแห่งนี้ พบว่ามีการเข้ามาอยู่อาศัยของมนุษย์ตั้งแต่พุทธศตวรรษที่ 3 หรือประมาณ 2,200 ปีมาแล้ว ซึ่งนับอยู่ในช่วงก่อนประวัติศาสตร์ยุคเหล็กตอนปลาย และมีการอยู่อาศัยเรื่อยมาจนถึงพุทธศตวรรษที่ 12-16 ซึ่งเป็นยุคที่ชุมชนแห่งนี้มีความเจริญรุ่งเรืองสูงสุด พบร่องรอยการอยู่อาศัย 5 ระยะดังนี้
สมัยก่อนประวัติศาสตร์-ยุคเหล็กตอนปลาย (พุทธศตวรรษที่ 3-7)
พบร่องรอยการอยู่อาศัยในหลุมขุดค้นบริเวณโนนเมืองเก่า คือ ภาชนะดินเผาลายเขียนสีแดงบนพื้นครีม ซึ่งเป็นภาชนะที่นิยมใช้กันอย่างแพร่หลายในสมัยก่อนประวัติศาสตร์ตอนปลายในบริเวณแอ่งสกลนครและแอ่งโคราช กำหนดอายุอยู่ในราว 2,200 – 1,800 ปีมาแล้ว และยังพบภาชนะที่ตกแต่งผิวด้วยการทาน้ำโคลนสีแดงด้วย มีการปลงศพด้วยการฝังยาว โดยวางศีรษะให้หันไปทางทิศตะวันตกเฉียงเหนือทั้งหมด แต่มีทั้งแบบนอนหงายและนอนตะแคง ไม่พบการอุทิศสิ่งของให้ศพ นอกจากนี้ยังพบร่องรอยของกิจกรรมการถลุงเหล็กด้วยเทคนิคโบราณทางทิศตะวันตกเฉียงใต้ของโนนเมืองเก่า และชุมชนในชั้นนี้ยังรู้จักการผลิตเครื่องประดับสำริดประเภทกำไล แหวน ต่างหู ซึ่งจากหลักฐานที่พบ คือ เบ้าดินที่มีคราบโลหะติดอยู่ และอุปกรณ์การหล่อในรูปของแม่พิมพ์ดินเผา ทำให้ทราบว่าเป็นการผลิตสำริดด้วยเทคนิค กระบวนการผลิตขั้นที่ 2 (secondary metallurgical operation) ไม่มีการถลุงเพื่อสกัดโลหะออกจากแร่ดิบ เพียงแต่นำเอาโลหะที่ผ่านการถลุงแล้วมาหลอมแล้วหล่อให้ได้รูปทรงตามต้องการด้วยวิธี lost wax process คือ ใช้ขี้ผึ้งทำแบบขึ้นมาก่อนแล้วเอาดินพอกจากนั้นให้ความร้อนเพื่อให้ขี้ผึ้งละลายและไหลออก จากนั้นจึงเอาโลหะหลอมละลายในเบ้าดินเผาเทลงแทนที่ เมื่อแข็งตัวแล้วจึงทุบแม่พิมพ์ออก กระบวนการผลิตแบบนี้พบในแหล่งโบราณคดียุคโลหะในแอ่งสกลนครและแอ่งโคราชทั่วไป เช่น บ้านเชียง บ้านนาดี เป็นต้น
สมัยประวัติศาสตร์ตอนต้น (พุทธศตวรรษที่ 7-12)
ระยะนี้รู้จักการผลิตเครื่องมือเครื่องใช้จากเหล็ก ผลิตเครื่องประดับสำริดตลอดจนผลิตภาชนะดินเผารูปแบบต่างๆ โดยการขึ้นรูปด้วยแป้นหมุนมีการเผาทั้งแบบกลางแจ้งและเผาในเตาดินที่ควบคุมอุณหภูมิได้ แต่การเปลี่ยนแปลงที่เด่นชัดในช่วงนี้คือประเพณีการปลงศพซึ่งเปลี่ยนจากการฝังยาวมาเป็นการฝังโดยบรรจุกระดุกทั้งโครงหรือโครงกระดูกบางส่วนโดยไม่ผ่านการเผาลงในภาชนะดินเผา การปลงศพแบบนี้ถือว่าเป็นประเพณีที่แพร่หลายอยู่ในบริเวณลุ่มน้ำโขง ชี มูล ในช่วงหัวเลี้ยวประวัติศาสตร์
สมัยทวารวดี (พุทธศตวรรษที่ 12-16)
ในสมัยนี้ชุมชนเริ่มได้รับอิทธิพลวัฒนธรรมทางพระพุทธศาสนาเข้ามาเช่นเดียวกับเมืองโบราณอื่นๆ ในสมัยเดียวกัน ซึ่งแพร่เข้ามาจากอินเดียในช่วงพุทธศตวรรษที่ 9-14 (สมัยคุปตะและปาละ) ดังปรากฏศาสนสถานที่มีลักษณะร่วมกันคือ เจดีย์ วิหารและอุโบสถ ซึ่งส่วนใหญ่จะก่อด้วยอิฐขนาดใหญ่ (มีความยาว 2 เท่าของความกว้าง) และไม่สอปูน แผนผังเจดีย์ที่นิยมในสมัยทวารวดีทั้งภาคกลางและอีสาน คือมีแปลนเป็นรูปสี่เหลี่ยมจัตุรัส มีบันไดทางขึ้นด้านเดียวหรือ 4 ด้าน มีการตกแต่งผนังอิฐด้วยการฉาบปูนแล้วประดับด้วยประติมากรรมปูนปั้นและดินเผา นอกจากนี้วัฒนธรรมการสร้างปริมากรรมรูปธรรมจักรลอยตัวยังพบที่เมืองฟ้าแดดสงยางแห่งนี้ด้วย
อย่างไรก็ตาม ประติมากรรมที่ถือว่าโดดเด่นที่สุดที่พบในชุมชนสมัยทวารวดีในภาคตะวันออกเฉียงเหนือซึ่งไม่ใช่พระพุทธรูปหรือธรรมจักรที่นิยมในภาคกลาง คือ ใบเสมา ทั้งแบบที่มีภาพเล่าเรื่องและแบบที่ไม่มี ใบเสามาเหล่านี้อาจใช้ในการปักเขตแดนศาสนสถาน ซึ่งพบว่ามีจำนวนมากกว่า 14 แห่ง ( จำนวนที่ขุดแต่งครั้งแรกในปี 2510-2511)
ประติมากรรมในทางพระพุทธศาสนาที่น่าสนใจอีกประเภทคือ พระพิมพ์ดินเผา ซึ่งขุดพบที่เมืองโบราณแห่งนี้จำนวน 7 พิมพ์ด้วยกัน พิมพ์ที่พบมากที่สุด (83 องค์) ซึ่งอาจจะเป็นพิมพ์พื้นเมือง และแพร่หลายในเขตลุ่มน้ำชี เพราะพบที่เมืองโบราณคันธาระ อำเภอกันทรวิชัยด้วย คือ ปรางค์สมาธิบนฐานดอกบัว ส่วนพิมพ์ที่ถือว่าเป็นเอกลักษณ์พิเศษของพระพิมพ์ลุ่มน้ำชี คือ ปางธรรมจักร ซึ่งพบเฉพาะที่เมืองโบราณฟ้าแดดสงยางและเมืองโบราณคันธาระเท่านั้น ไม่ปรากฏในบริเวณลุ่มน้ำเจ้าพระยา
สมัยลพบุรี (พุทธศตวรรษที่ 17-18)
ตั้งแต่ช่วงพุทธศตวรรษที่ 17-18 เป็นต้นไปดูเหมือนว่าชุมชนโบราณแห่งนี้จะเริ่มเปลี่ยนค่านิยมเกี่ยวกับการปลงศพโดยนิยมการเผาแล้วเก็บอัฐิใส่โกศดินเผาไปฝังไว้ใต้ศาสนสถาน (บริเวณโนนฟ้าแดด) ดังที่พบผอบดินเผาเคลือบสีน้ำตาลอมเขียวที่ภายในบรรจุอัฐิ
สมัยอยุธยา (พุทธศตวรรษที่ 19-23)
ช่วงนี้เองที่ชุมชนแห่งนี้มีการติดต่อกับชุมชนในภูมิภาคต่างๆ รวมทั้งภาคเหนือของไทยด้วย เครื่องถ้วยจีนสมัยราชวงศ์ซุ่ย หยวน หมิง ที่เป็นสินค้าสำคัญในบริเวณลุ่มแม่น้ำมูล-ชี และลุ่มน้ำเจ้าพระยาก็ปรากฏในเมืองโบราณแห่งนี้ด้วย สมัยนี้ยังพบว่ามีการอยู่อาศัยกันอย่างหนาแน่น มีการสร้างศาสนสถานแบบอยุธยาซ้อนทับฐานศาสนสถานแบบทวารวดีเกือบทุกแห่ง ที่เห็นร่องรอยเด่นชัดที่สุดในปัจจุบัน คือ ฐานล่างของพระธาตุยาคู ซึ่งเป็นศิลปะสมัยทวารวดีที่มีเจดีย์เป็นแบบศิลปะสมัยอยุธยาสร้างซ้อนทับและมีการบูรณปฏิสังขรณ์สืบต่อมาจนถึงสมัยรัตนโกสินทร์
เจ้าชายเรซา ปาห์ลาวี มกุฎราชกุมารแห่งอิหร่าน
เจ้าชายไซรัส เรซา ปาห์ลาวี มกุฎราชกุมารแห่งอิหร่าน (, ปัจจุบันคือ ไซรัส เรซา ปาห์ลาวี, พระราชสมภพ 31 ตุลาคม ค.ศ. 1960) มกุฎราชกุมารองค์สุดท้ายของอิหร่านราชวงศ์ปาห์ลาวี พระราชโอรสในพระเจ้าชาห์ โมฮัมหมัด เรซา ปาห์ลาวี กับจักรพรรดินีฟาราห์ ปาห์ลาวี พระองค์ได้เสด็จลี้ภัยมายังสหรัฐอเมริกาในปี ค.ศ. 1979 หลังการเกิดปฏิวัติอิสลาม และประทับอยู่ที่นั่นตลอดมา
พระราชประวัติ
เจ้าชายไซรัส เรซา ปาห์ลาวี มกุฎราชกุมารแห่งอิหร่าน เสด็จพระราชสมภพเมื่อวันที 31 ตุลาคม ค.ศ. 1960 พระราชโอรสองค์ใหญ่ในพระเจ้าชาห์ โมฮัมหมัด เรซา ปาห์ลาวี กับจักรพรรดินีฟาราห์ ปาห์ลาวี มีพระขนิษฐาและพระอนุชา คือ เจ้าหญิงฟาราห์นาซ, เจ้าชายอาลี เรซา และเจ้าหญิงไลลา และมีพระเชษฐภคินีต่างชนนีคือ เจ้าหญิงชาห์นาซ
พระองค์ออกจากอิหร่านมีมีพระชันษาได้ 17 ปี เพื่อศึกษาในวิทยาลัยวิลเลียมส์แต่พระองค์ต้องออกจากโรงเรียนเนื่องจากปัญหาความวุ่นวายของประเทศอิหร่าน หลังจากการปฏิวัติอิสลามในปี ค.ศ. 1979 ระบอบการปกครองถูกยึดอำนาจ หลังจากนั้นเป็นต้นมาพระองค์ก็ไม่ได้เสด็จนิวัติกลับไปยังอิหร่านอีกเลย พระองค์ได้สำเร็จการศึกษารัฐศาสตรบัณฑิตจากมหาวิทยาลัยแคลิฟอร์เนีย ลอสแอนเจลิส พระองค์เคยเป็นอดีตนักบินเครื่องบินเจ็ตของกองทัพอากาศสหรัฐอเมริกาประจำการในรัฐเท็กซัส และปฏิบัติหน้าที่ในสงครามอิหร่าน-อิรักในปี ค.ศ. 1980
ชีวิตส่วนพระองค์
อดีตมกุฎราชกุมารไซรัส เรซา ปาห์ลาวี ได้อภิเษกสมรสกับสุภาพสตรีชาวอิหร่านคือ นางสาวยัสมิน อาเตมัด-อามินี ธิดาของนายอับดุลละห์ อามินี กับนางฟอรุก อัฟเตการี เธอสำเร็จการศึกษามาจากมหาวิทยาลัยจอร์จวอชิงตัน เธอทำงานเป็นทนายสำหรับสำนักกฎหมายเยาวชน และมีชื่อเสียงจากการเป็นผู้สนับสนุนกฎหมายเยาวชน ทั้งคู่สมรสกันเมื่อวันที่ 12 มิถุนายน ค.ศ. 1986 ทั้งสองมีพระธิดาด้วยกัน 3 พระองค์ ได้แก่
การสืบราชบัลลังก์
เจ้าฟ้าชายไซรัส เรซา ได้ดำรงตำแหน่งเป็นมกุฎราชกุมารในราชวงศ์ปาห์ลาวี เนื่องจากเป็นพระราชโอรสเพียงพระองค์เดียวของพระเจ้าชาห์ โมฮัมหมัด เรซา ปาห์ลาวี กับจักรพรรดินีฟาราห์ ปาห์ลาวี ระบอบกษัตริย์แห่งอิหร่านได้ล่มสลายในปี ค.ศ. 1979 พระองค์ต้องใช้พระนามเป็น นายเรซา ปาห์ลาวี และหลังจากการสวรรคตของชาห์โมฮัมหมัด เรซา ในปี ค.ศ. 1980 พระองค์จึงอ้างสิทธิในราชบัลลังก์ต่อจากพระมารดาในปี ค.ศ. 1981 (พระมารดาอ้างสิทธิแทนเนื่องจากพระองค์ยังไม่บรรลุนิติภาวะ) แต่ด้วยพระองค์ทรงมีเพียงพระธิดาสามพระองค์โดยไม่มีพระโอรสเลย ประกอบกับพระอนุชาคือ เจ้าชายอาลี เรซาที่สอง (1966 - 2011) ไม่ทรงเสกสมรสและไม่มีพระโอรสธิดา ดังนั้นลำดับการสืบราชสมบัติจึงตกไปในสายของเจ้าชายอาลี แพทริก ปาห์ลาวี พระโอรสเพียงพระองค์เดียวในเจ้าชายอาลี เรซาที่หนึ่ง พระอนุชาของชาห์โมฮัมหมัด เรซา
อ้างอิง
1960
รายชื่อภาพยนตร์ในจักรวาลภาพยนตร์มาร์เวล
จักรวาลภาพยนตร์มาร์เวล (Marvel Cinematic Universe (MCU)) เป็นภาพยนตร์ชุดแนวซูเปอร์ฮีโรสัญชาติอเมริกัน สร้างโดยมาร์เวลสตูดิโอส์ ดัดแปลงจากตัวละครที่ปรากฏในสิ่งพิมพ์ของมาร์เวลคอมิกส์ ภาพยนตร์ในภาพยนตร์ชุดนี้ดำเนินเรื่องอยู่ในจักรวาลร่วมกัน ภาพยนตร์เริ่มต้นถ่ายทำตั้งแต่ปี ค.ศ. 2007 จนถึงปัจจุบัน มาร์เวลสตูดิโอส์ ได้ถ่ายทำและฉายภาพยนตร์แล้วทั้งหมด 32 เรื่อง โดยมีภาพยนตร์อย่างน้อย 10 เรื่องกำลังอยู่ในขั้นตอนต่าง ๆ ของการพัฒนา และเป็นภาพยนตร์ชุดที่ทำเงินสูงที่สุดตลอดกาล โดยทำเงินทั่วโลกมากกว่า 2.91 หมื่นล้านดอลลาร์สหรัฐ รวมไปถึง อเวนเจอร์ส: เผด็จศึก ก็เคยกลายเป็นภาพยนตร์ที่ทำเงินสูงที่สุดในช่วงเวลาที่ฉาย
เควิน ไฟกี เป็นผู้อำนวยการสร้างภาพยนตร์ทุกเรื่องในภาพยนตร์ชุด ร่วมกับ อาวี อาราด ในภาพยนตร์สองเรื่องแรกที่ฉาย, เกล แอนน์ เฮิร์ด ใน มนุษย์ตัวเขียวจอมพลัง, เอมี ปาสคาล ใน ภาพยนตร์สไปเดอร์-แมน, สตีเวน บรูสซาร์ด ใน แอนท์-แมน และ เดอะ วอสพ์ กับ แอนท์-แมน และ เดอะ วอสพ์: ตะลุยมิติควอนตัม, โจนาธาน ชวาร์ตซ์ ใน ชาง-ชี กับตำนานลับเท็นริงส์, เนต มัวร์ ใน ฮีโร่พลังเทพเจ้า กับ แบล็ค แพนเธอร์: วาคานด้าจงเจริญ, แบรด วินเดอร์บอม ใน ธอร์: ด้วยรักและอัสนี, เอริก แคร์โรลล์ ใน เบลด และ ไรอัน เรย์โนลส์ ใน เดดพูล 3 ภาพยนตร์เขียนบทและกำกับโดยหลากหลายคนและมักประกอบด้วยนักแสดงนำจำนวนมาก
กัปตันอเมริกา: ศึกฮีโร่ระห่ำโลก (2016) เป็นภาพยนตร์เรื่องแรกใน เฟสสาม ตามด้วย จอมเวทย์มหากาฬ (2016), รวมพันธุ์นักสู้พิทักษ์จักรวาล 2 (2017), สไปเดอร์-แมน: โฮมคัมมิ่ง (2017), ธอร์: ศึกอวสานเทพเจ้า (2017), แบล็ค แพนเธอร์ (2018), อเวนเจอร์ส: มหาสงครามล้างจักรวาล (2018), แอนท์-แมน และ เดอะ วอสพ์ (2018), กัปตัน มาร์เวล (2019), อเวนเจอร์ส: เผด็จศึก (2019) และ สไปเดอร์-แมน: ฟาร์ ฟรอม โฮม (2019) ภาพยนตร์ในสามเฟสแรกเรียกรวมกันว่า "ดิอินฟินิตีซากา" สำหรับภาพยนตร์สไปเดอร์-แมนนั้น โซนี่พิคเจอร์ส เป็นผู้ออกทุน, จัดจำหน่ายและเจ้าของ
เฟสสี่ เริ่มต้นด้วย แบล็ค วิโดว์ (2021), ตามมาด้วย ชาง-ชี กับตำนานลับเท็นริงส์ (2021), ฮีโร่พลังเทพเจ้า (2021), สไปเดอร์-แมน: โน เวย์ โฮม (2021), จอมเวทย์มหากาฬ ในมัลติเวิร์สมหาภัย (2022), ธอร์: ด้วยรักและอัสนี (2022) และ แบล็ค แพนเธอร์: วาคานด้าจงเจริญ (2022) ในเฟสนี้ยังมี ละครโทรทัศน์แปดชุดและสองรายการพิเศษ สำหรับบริการสตรีมมิง ดิสนีย์+
เฟสห้า เริ่มต้นด้วย แอนท์-แมน และ เดอะ วอสพ์: ตะลุยมิติควอนตัม (2023), ตามมาด้วย รวมพันธุ์นักสู้พิทักษ์จักรวาล 3 (2023), เดอะ มาร์เวลส์ (2023), เดดพูล 3 (2024), กัปตันอเมริกา: เบรฟนิวเวิลด์ (2024), ธันเดอร์โบลท์ส (2024) และ เบลด (2025) ในเฟสนี้ยังมี ละครโทรทัศน์เจ็ดปีในดิสนีย์+ เฟสหก เริ่มต้นด้วย แฟนแทสติกโฟร์ (2025), อเวนเจอร์ส: เดอะแคงไดนาสตี (2026) และ อเวนเจอร์ส: ซีเครตวอร์ส (2027) เฟสสี่, ห้าและหก รวมกันเรียกว่า "เดอะมัลติเวิร์สซากา"
การพัฒนา
เมื่อ ค.ศ. 2005 มาร์เวลเอนเตอร์เทนเมนต์ เริ่มวางแผนการสร้างภาพยนตร์ของตนเองโดยอิสระและจัดจำหน่ายผ่าน พาราเมาต์พิกเจอส์ ในเดือนมิถุนายน ค.ศ. 2007 มาร์เวลสตูดิโอส์ ได้เงินทุนจากวงเงินสินเชื่อมูลค่า 525 ล้านดอลลาร์สหรัฐกับ เมอร์ริล ลินช์ แผนการณ์ของมาร์เวลคือเปิดตัวละครหลักของพวกเขาในภาพยนตร์แต่ละเรื่อง แล้วรวมเข้าด้วยกันในภาพยนตร์ข้ามฝั่ง
ในเดือนพฤศจิกายน ค.ศ. 2013 เควิน ไฟกี หัวหน้าของมาร์เวลสตูดิโอส์กล่าวว่า "ในโลกอุดมคติ" ภาพยนตร์ที่ฉายในแต่ละปีจะประกอบด้วยภาพยนตร์หนึ่งเรื่องจากตัวละครที่มีอยู่แล้วและอีกเรื่องที่มีตัวละครใหม่ โดยกล่าวว่ามันเป็น "จังหวะที่ดี" ในรูปแบบนั้น แม้ว่าจะไม่ได้เป็นเช่นนั้นเสมอไป โดยเห็นได้ชัดจากการฉายภาพยนตร์ ไอรอนแมน 3 และ ธอร์ เทพเจ้าสายฟ้าโลกาทมิฬ ใน ค.ศ. 2013 เขากล่าวว่ามันเป็น "บางสิ่งที่ต้องมุ่งหมาย" ไฟกีขยายความในเดือนกรกฎาคม ค.ศ. 2014 โดยกล่าวว่า "ผมไม่รู้ว่าเราจะใช้ [รูปแบบนั้น] ทุก ๆ ปี แต่เรากำลังทำเช่นนั้นในปี 2014 และ 2015 ผมคิดว่าน่าจะเป็นอย่างนั้น สนุกที่จะทำสิ่งนั้นต่อไป" หลังจากเปิดเผยวันฉายภาพยนตร์หลายเรื่องจนถึง ค.ศ. 2019 ในเดือนกรกฎาคม ค.ศ. 2014 ซึ่งบางปีมีกำหนดฉายสามเรื่อง ไฟกีกล่าวว่าไม่มี "ตัวแบ่งตัวเลข" ที่บอกให้สตูดิโอเพิ่มผลงานภาพยนตร์ แต่เกี่ยวกับ "การจัดการแฟรนไชส์ [ที่มีอยู่] ภาพยนตร์ต่อภาพยนตร์ และเมื่อเรามีทีมที่พร้อมจะทำงาน ทำไมบอกให้พวกเขาหายไปเป็นเวลาสี่ปีเพียงเพราะเราไม่มีเวลาว่าง ? เราควรหาวิธีที่จะทำให้สิ่งนั้นดำเนินต่อไป" หลังจากเปิดเผยชื่อภาพยนตร์หลายเรื่องในเดือนตุลาคม ค.ศ. 2014 ไฟกีกล่าวว่า "ตอนนี้สตูดิโอกำลังเดินหน้าเต็มกำลัง ... ซึ่งทำให้เราสบายใจเป็นครั้งแรก ... เพื่อเพิ่มภาพยนตร์สามเรื่องต่อปี [ในปี 2017 และ 2018] แทนที่แค่สองเรื่อง โดยไม่ต้องเปลี่ยนวิธีการของเรา" เกี่ยวกับความเป็นที่ได้ที่จะเกิด "ความเหนื่อยล้าฮีโร" ไฟกีกล่าวว่าแม้ว่าภาพยนตร์แต่ละเรื่องจะสร้างจากมาร์เวลคอมิกส์และมีโลโก้ "มาร์เวลสตูดิโอส์" เขาเชื่อว่าภาพยนตร์แต่ละเรื่องมีความแตกต่างกันเพื่อช่วยแยกความแตกต่างจากจักรวาลภาพยนตร์มาร์เวลและภาพยนตร์ซูเปอร์ฮีโรเรื่องอื่น ๆ ตัวอย่างเช่น เขาระบุว่า กัปตันอเมริกา: ศึกฮีโร่ระห่ำโลก และ จอมเวทย์มหากาฬ ที่ฉายใน ค.ศ. 2016 โดยมาร์เวลสตูดิโอส์ เป็นภาพยนตร์ที่แตกต่างกันอย่างสิ้นเชิง สตูดิโอหวังว่าจะสร้างความประหลาดใจให้กับผู้ชมต่อไปและมั่นใจว่าสตูดิโอนั้น "ไม่ตกอยู่ในสิ่งที่คล้ายคลึงกันมากเกินไป"
เมื่อเดือนกุมภาพันธ์ ค.ศ. 2014 ไฟกีกล่าวว่ามาร์เวลสตูดิโอส์ต้องการเลียนแบบ "จังหวะ" ที่หนังสือการ์ตูนได้พัฒนาขึ้นโดยให้ตัวละครปรากฏในภาพยนตร์ของตัวเองแล้วมารวมกันเหมือน "เหตุการณ์ใหญ่หรือซีรีส์ข้ามฝั่ง", ด้วยภาพยนตร์เรื่อง อเวนเจอร์ส ที่ทำหน้าที่เป็น "หมุดขนาดใหญ่ยักษ์" เพื่อเป็นการขยายตัวละครในจักรวาลและปล่อยให้ภาพยนตร์แต่ละเรื่องได้หายใจและทำงานด้วยตัวเอง ตรงกันข้ามกับการรวมทีมของอเวนเจอร์สนอกเหนือจากภาพยนตร์ อเวนเจอร์ส ไฟกีกล่าวว่าเป็นเรื่องเกี่ยวกับ "การสอนผู้ชมภาพยนตร์ทั่วไปเกี่ยวกับ แนวความคิดของตัวละครที่มีอยู่แยกจากกัน มารวมกันสำหรับเหตุการณ์เฉพาะและจากไปและอยู่ในโลกของตัวเองอีกครั้ง เหมือนกับที่นักอ่านการ์ตูนทำมาหลายทศวรรษ ... ผู้คนมักจะยอมรับว่ามีเวลาที่พวกเขาควรจะอยู่ด้วยกันและมีเวลาที่พวกเขาไม่อยู่"
เมื่อเดือนเมษายน ค.ศ. 2016 ขณะที่จักรวาลกำลังจะเข้าสู่เฟสสี่ ไฟกีรำลึกถึงสามเฟสแรก โดยกล่าวว่า "ผมคิดว่าจะมีช่วงสุดท้ายของเฟสสาม เช่นเดียวกับการเริ่มต้นใหม่ที่จะบ่งบอกถึงบทที่แตกต่าง, แตกต่าง และแตกต่างอย่างชัดเจนในสิ่งที่สักวันหนึ่งจะเป็นซากาแรกที่สมบูรณ์ซึ่งประกอบด้วยสามเฟส" ผู้กำกับ โจ รุสโซ เสริมว่า เฟสสามคือ "เฟสที่รื้อโครงสร้าง" ของจักรวาลภาพยนตร์มาร์เวล เริ่มต้นด้วย กัปตันอเมริกา: ศึกฮีโร่ระห่ำโลก (2016) นำไปสู่ "สุดยอดภาพยนตร์" ของ อเวนเจอร์ส: มหาสงครามล้างจักรวาล (2018) และ อเวนเจอร์ส: เผด็จศึก (2019) หนึ่งปีต่อมา ไฟกีรู้สึกว่าหลังจากบทสรุปของเฟสสาม มาร์เวลอาจเลิกจัดกลุ่มภาพยนตร์เป็นเฟสต่าง ๆ โดยกล่าวว่า "อาจเป็นเรื่องใหม่" ไฟกี กล่าวว่า อเวนเจอร์ส: เผด็จศึก จะให้ "จุดจบที่สมบูรณ์ที่สุด" แก่ภาพยนตร์และเส้นเรื่องก่อนหน้านั้น โดยแฟรนไชส์มี "สองช่วงเวลาที่แตกต่างกัน ทุกอย่างก่อน [เผด็จศึก] และทุกอย่างหลังจากนั้น" ภาพยนตร์หลายเรื่องที่วางแผนไว้ต่อจาก เผด็จศึก ตั้งใจให้ "แตกต่างอย่างสิ้นเชิง" จากภาพยนตร์ในดิอินฟินิตีซากา
เมื่อเดือนกรกฎาคม ค.ศ. 2019 ไฟกีประกาศเฟสสี่ที่งานแซนดีเอโกคอมิก-คอน ประกอบด้วยภาพยนตร์และละครชุดทางโทรทัศน์บนดิสนีย์+ เมื่อเดือนธันวาคม ค.ศ. 2020 ที่งานวันนักลงทุนของดิสนีย์ มาร์เวลสตูดิโอส์ให้ข้อมูลเพิ่มเติมเกี่ยวกับภาพยนตร์ที่ประกาศก่อนหน้านี้สำหรับเฟสนี้ เมื่อปลายเดือนมิถุนายน ค.ศ. 2022 ในขณะที่เฟสสี่ใกล้จะถึงบทสรุป ไฟกีกล่าวว่า เขารู้สึกว่าผู้ชมจะเริ่มเห็นว่าซากาต่อไปของจักรวาลภาพยนตร์มาร์เวลจะมุ่งหน้าไปทางไหน และเสริมว่ามีเงื่อนงำมากมายตลอดทั้งเฟสว่ามันจะเป็นเช่นไร เขากล่าวว่ามาร์เวลสตูดิโอส์จะ "ตรงไปตรงมามากกว่านี้" เกี่ยวกับแผนการในอนาคตของพวกเขาในเดือนต่อ ๆ ไป เพื่อให้ผู้ชมได้เห็น "ภาพรวมที่ใหญ่ขึ้น [เพื่อให้พวกเขา] มองเห็นแผนงานได้มากขึ้น" เมื่อเดือนกรกฎาคม ค.ศ. 2022 ไฟกีประกาศเฟสห้าและหกที่งานแซนดีเอโกคอมิก-คอน ประกอบด้วยภาพยนตร์และละครชุดทางโทรทัศน์บนดิสนีย์+ เหมือนกันและเปิดเผยว่าสามเฟสนี้จะรวมกันเป็น "เดอะมัลติเวิร์สซากา"
ไฟกีกล่าวถึงการพัฒนาเรื่องราวสำหรับภาพยนตร์ในอนาคตของจักรวาล เมื่อเดือนกันยายน ค.ศ. 2015 ว่า "มีจังหวะกว้าง ๆ " แม้ว่าบางครั้งจะเป็น "สิ่งที่เฉพาะเจาะจงมาก" เขากล่าวต่อว่ามีเวลาว่างมากพอที่จะ "มีที่ว่างให้แกว่งไกว เคลื่อนไหว และไป และสร้างความประหลาดใจให้กับตัวเองในสถานที่ที่เราจบลง" และภาพยนตร์แต่ละเรื่องจะรู้สึกพึงพอใจในตัวเอง แต่ยังคงเชื่อมต่อกับจักรวาลที่ใหญ่กว่าและราวกับว่ามันมีการวางแผนล่วงหน้าหลายปี สตูดิโอยังมีแผนฉุกเฉินต่าง ๆ สำหรับการกำกับภาพยนตร์ทั้งหมดของพวกเขา ในกรณีที่พวกเขาไม่สามารถหานักแสดงบางคนกลับมารับบทเดิม หรือซื้อลิขสิทธิ์ภาพยนตร์ของตัวละครได้อีกครั้ง เช่นที่ทำในเดือนกุมภาพันธ์ ค.ศ. 2015 กับสไปเดอร์แมน
ภาพยนตร์
มาร์เวลสตูดิโอส์ฉายภาพยนตร์เป็นกลุ่มที่เรียกว่า "เฟส" (Phases)
ดิอินฟินิตีซากา
ภาพยนตร์ตั้งแต่เฟสหนึ่งถึงเฟสสาม เรียกรวมกันว่า "ดิอินฟินิตีซากา"
อนาคต
มาร์เวลสตูดิโอส์ มีภาพยนตร์ในอนาคตที่วางแผนเอาไว้ห้าถึงหกปีนอกเหนือจากที่พวกเขาประกาศ เมื่อเดือนเมษายน ค.ศ. 2014 มีการวางแผนเนื้อเรื่องเพิ่มเติมจนถึงปี ค.ศ. 2028 เมื่อเดือนเมษายน ค.ศ. 2022 มีการวางแผนเนื้อเรื่องเพิ่มเติมจนถึงปี ค.ศ. 2032 ดิสนีย์ได้กำหนดวันฉายเพิ่มเติมสำหรับภาพยนตร์ของมาร์เวลสตูดิโอส์ที่ยังไม่ได้ประกาศ ได้แก่ 25 กรกฎาคม และ 7 พฤศจิกายน ค.ศ. 2025, 13 กุมภาพันธ์, 24 กรกฎาคมและ 6 พฤศจิกายน ค.ศ. 2026
อาร์เมอร์วอร์ส
เจมส์ โรดส์ ต้องเผชิญหน้ากับหนึ่งในความกลัวที่ยิ่งใหญ่ที่สุดของ โทนี สตาร์ก เมื่อเทคโนโลยีของสตาร์กตกอยู่ในมือคนชั่ว
เมื่อเดือนธันวาคม ค.ศ. 2020 มาร์เวลสตูดิโอส์ ประกาศสร้าง อาร์เมอร์วอร์ส เป็นละครชุดทางโทรทัศน์จากโครงเรื่องหนังสือการ์ตูนชื่อเดียวกัน โดยมี ดอน ชีเดิล กลับมารับบทเดิมเป็น เจมส์ โรดส์ / วอร์มะชีน ในเดือนสิงหาคม ค.ศ. 2021 ยัสเซอร์ เลสเตอร์ ได้รับการว่าจ้างให้เป็น หัวหน้านักเขียนบทของละครชุด ในเดือนกันยายน ค.ศ. 2022 มาร์เวลสตูดิโอส์ ตัดสินใจนำละครชุดนี้สร้างเป็นภาพยนตร์โดยให้ชีเดิลและเลสเตอร์ยังคงอยู่ในโครงการนี้ การถ่ายทำคาดว่าจะเริ่มต้นในช่วงต้น ค.ศ. 2023 ที่ไตรลิทสตูดิโอส์ในแอตแลนตา, จอร์เจีย
ภาพยนตร์ภาคต่อของ ชาง-ชี กับตำนานลับเท็นริงส์ ที่ยังไม่มีชื่อ
เมื่อเดือนธันวาคม ค.ศ. 2021 ภาพยนตร์ภาคต่อของ ชาง-ชี กับตำนานลับเท็นริงส์ (2021) ได้รับการประกาศว่ากำลังพัฒนา โดยมี เดสติน แดเนียล เครตตัน กลับมากำกับและเขียนบทภาพยนตร์ ซือมู่ หลิว คาดว่าจะกลับมารับบทเดิมเป็น ชาง-ชี ในเดือนถัดมา
ภาพยนตร์อื่น
มาร์เวลสตูดิโอส์กำลังทำงานในโครงการที่ยังไม่ทราบร่วมกับ สการ์เลตต์ โจแฮนส์สัน ซึ่งจะทำหน้าที่เป็นผู้อำนวยการสร้าง
การทำเงินในบ็อกซ์ออฟฟิศ
จักรวาลภาพยนตร์มาร์เวลเป็นแฟรนไชส์ภาพยนตร์ที่ทำเงินสูงสุดตลอดกาลทั่วโลก โดยทำเงินมากกว่า 2.74 หมื่นล้านดอลลาร์สหรัฐในบ็อกซ์ออฟฟิศทั่วโลก ทั้งที่ยังไม่ได้ปรับตามอัตราเงินเฟ้อและปรับตามอัตราเงินเฟ้อ ภาพยนตร์ชุดย่อยหลายชุด ได้แก่ อเวนเจอร์ส, ไอรอนแมน, กัปตันอเมริกา, ธอร์ และ สไปเดอร์-แมน ก็อยู่ในภาพยนตร์ชุดที่ประสบความสำเร็จมากที่สุดตลอดกาล อเวนเจอร์ส: เผด็จศึก เคยเป็นภาพยนตร์ที่ทำเงินสูงสุดตลอดกาล ตั้งแต่เดือนกรกฎาคม ค.ศ. 2019 ถึงมีนาคม ค.ศ. 2021
พ.ศ. 797
พุทธศักราช 797 ใกล้เคียงกับ
โลกสภา
โลกสภา (लोकसभा, Lōkasabhā) เป็นสภาล่างของรัฐสภาอินเดีย ตามรัฐธรรมนูญอินเดียกำหนดให้สมาชิกโลกสภามีจำนวนไม่เกินห้าร้อยห้าสิบสองคน ไม่เกินยี่สิบคนในจำนวนนี้เป็นผู้แทนจากสหภาพดินแดนต่าง ๆ ของประเทศอินเดีย และสองคนเป็นผู้แทนจากประชาคมแองโกลอินเดีย
สมัยประชุมแต่ละสมัยของโลกสภามีอายุห้าปี หลังจากนั้นจะสิ้นสุดลงโดยอัตโนมัติ เพื่อให้มีการเลือกตั้งใหม่ แต่อาจมีการขยายระยะเวลาของสมัยประชุมออกไปได้ตามรัฐกำหนดที่รัฐบาลอินเดียตราขึ้นเมื่อมีเหตุจำเป็น ปัจจุบันอยู่ระหว่างสมัยประชุมที่สิบหกของโลกยสภา ซึ่งเริ่มต้นเปิดสมัยประชุมมาตั้งแต่หลังการเลือกตั้งทั่วไปในอินเดีย เมื่อเดือนพฤษภาคม พ.ศ. 2557
โลกสภา มีความแตกต่างจาก ราชยสภา หรือสภาสูงของรัฐสภาอินเดีย ที่โลกสภาสามารถถูกยุบสภาได้ตามระบอบการปกครองประชาธิปไตยแบบเวสต์มินสเตอร์ แต่จะไม่มีการยุบราชยสภา อย่างไรก็ดี ประธานาธิบดีอินเดียมีอำนาจที่จะสั่งการให้ระงับสมัยประชุมของโลกสภาและราชยสภาได้ทั้งคู่ นอกจากนั้น สมัยประชุมของโลกยสภาก็มีการเปิดขึ้นและปิดสมัยประชุมไปเป็นระยะตามวงรอบทุกห้าปี แต่ราชยสภาเปิดสมัยประชุมต่อเนื่องตลอดเวลา
ในที่ประชุมรัฐสภา ที่นั่งและพรมทางเดินของสมาชิกโลกสภาจะเป็นสีเขียว ขณะที่ของสภาสูงหรือราชยสภาเป็นสีแดง